***25 януари, 2020***

**Рамон и провалилият се пастор**

„За почти 16 години никога не съм бил посещаван от моя пастор! Нямам идея какво прави през седмицата. И така, реших да дам десятъка си за благотворителност.“, каза Рамон (името е променено) на доверен приятел.

Рамон беше добър член на църквата. Той все още беше готов да върне десятъка там, където трябва, но се чувстваше наранен. С много такт и нежност неговият приятел му обясни, че всеки човек има свободен избор да реши дали ще следва библейското наставление за това къде да донесе десятъка и даренията или ще действа според своите разбирания.

Във Второзаконие 12 глава Господ дава ясно повеление къде очаква да донесем нашите десятъци и приноси: „Но да търсите мястото, където Господ, вашият Бог, избере… за да настани там името Си, да бъде там жилището Му; и там ще идете. Там да принасяте всеизгарянията си, жертвите си, десятъците си, възвишаемите приноси на ръцете си, обреците си, доброволните си приноси... ”(Второзаконие 12: 5, 6). После Той го направи още по-ясно: „Да не правите никак, както ние днес правим тук - всеки каквото му се вижда за добро.“ (Втор. 12: 8)

Приятелят на Рамон му обяснил, че тази библейска концепция е част от принципа, известен като „Принципа на съкровищницата“, който изрично се появява в Стария Завет, но също така е имплицитно препотвърден в Новия Завет (1 Кор. 9:13). Във връзка с тази концепция самият Господ казва: „Донесете всичките десятъци в съкровищницана, за да има храна в дома ми, и опитайте Ме сега…дали не ще ви разкрия небесните отвори да излея благословение за вас, тъй щото да не стига място за него”(Мал. 3:10).

ПРИЗИВ: Господ ни кани днес да се подчиним изцяло на Него и да донесем десятъците и приносите си там, където Той ни е повелил. След това Той ни насърчава да Го "опитаме". Нека днес приемем Неговата покана и следваме напътствията Му!

МОЛИТВА: Небесни татко, помогни ни да се доверяваме на Теб все повече и по-смирено, като следваме Твоите напътствия, които намираме в Библията. Помогни ни да не се доверяваме на нашите импулси и предразсъдъци. Нека Господ Исус да бъде почитан с нашите десятъци и приноси. Амин!